ASOCIAŢIA DE DEZVOLTARE OPERATOR REGIONAL

INTERCOMUNITARĂ „AQUACOV” GOSPODĂRIE COMUNALĂ S.A.

Nr. / .2023 Nr. / .2023

**ACT ADIŢIONAL**

**Nr. 38 / . . 2023**

**LA CONTRACTUL DE DELEGARE A GESTIUNII SERVICIILOR PUBLICE DE ALIMENTARE CU APĂ ŞI DE CANALIZARE, ÎNREGISTRAT de A.D.I. AQUACOV cu nr. 23/04.11.2009**

Având în vedere următoarele:

Constatările Autoritaţii Naţionale de Reglementare pentru serviciile comunitare de utilităţi publice - ANRSC, din nota de control emisă în data de 13.10.2022 cu privire la verificarea conformitaţii clauzelor din Contractului de delegare a gestiunii serviciului de alimentare cu apă și de canalizare nr. 23/04.11.2009 cu prevederile din legislaţia specifică in vigoare,

Observaţiile ANRSC raportat la clauzele contractului de delegare privind următoarele: redevenţa, preţuri, tarife și alte surse de venit- strategie de tarifare elaborată pe baza unui plan de afaceri, execuţie, branșamente/ racorduri de canalizare, contorizarea utilizatorilor,

În raport de modificările legislative survenite, în special cele ale Legii nr. 51/2006 privind serviciile comunitare de utilități publice și ale Legii nr. 241/2006 a serviciului de alimentare cu apă și de canalizare, ulterior semnării Contractului de delegare a gestiunii serviciului de alimentare cu apă și de canalizare nr. 23/04.11.2009 **(„Contractul de delegare”**), respectiv în concordanță cu necesitățile pentru înființarea/dezvoltarea/reabilitarea/extinderea/modernizarea sistemelor publice de alimentare cu apă și de canalizare de pe raza unităților administrativ teritoriale membre ale A.D.I AQUACOV, din orice surse de finanțare posibile,

**PĂRŢILE CONTRACTANTE**:

**Asociaţia de Dezvoltare Intercomunitară „AQUACOV”**, cu sediul în mun. Sfântu Gheorghe, str. 1 Decembrie 1918, nr. 2, jud. Covasna, înscrisă în Registrul asociaţiilor şi fundaţiilor de la grefa judecătoriei Sfântu Gheorghe sub. nr. 40/28.11.2008, reprezentată prin Preşedinte - dl. Henning László János, în numele şi pe seama unităţilor administrativ-teritoriale membre ale Asociaţiei, în calitate de **Autoritate Delegantă**, şi

**Gospodărie Comunală S.A.** cu sediul în mun. Sfântu Gheorghe, Cartier Câmpul Frumos nr. 5, jud. Covasna, înmatriculată la Registrul Comerţului Covasna, sub nr. J/14/284/1996, reprezentată prin Director General – Kozsokár Attila, în calitate de **Operator,**

Au hotărât în temeiul **art. 61** din Dispoziţii Generale ale Contractului de delegare, încheierea prezentului act adiţional **nr. 38/2023,** pentru modificarea și / sau completarea Contractului de delegare, în urmatoarele condiţii:

**PARTEA 1 – DISPOZIŢII GENERALE COMUNE**

**Art.1** Se completează **art.1 – Definiţii – „Branșament”, „Racord”, „Punct de delimitare”, „Preţ”, „Tarif”, „Preţ/ tarif unic”, „Strategie de tarifare”, „Plan de afaceri”, „Aviz de branșare/racordare”, “Operator”, „Contractul de delegare”**, „**Rețea publică de distribuție a apei”**, „**Serviciu de alimentare cu apă”**, „**Serviciul de canalizare”, “Sistem public de alimentare cu apă”**, “**Sistem public de canalizare”**, „**Sistem public de canalizare”**, „**Rețea publică de transport al apei”, “Rețea publică de canalizare**”, „**Strategia asociației de dezvoltare intercomunitară privind serviciul de alimentare cu apă și de canalizare”**, “**Arie de operare”** din Dispoziţiile Generale ale Contractului de delegare a gestiunii serviciilor, după cum urmează:

**Se inlocuieste cu prezenta act aditional**

**“branșament de apă** - partea din rețeaua publică de alimentare cu apă care asigură legătura dintre rețeaua publică de distribuție și rețeaua interioară a unei incinte sau a unei clădiri. Branșamentul deservește un singur utilizator. În cazuri bine justificate și atunci când condițiile tehnice nu permit altă soluție se poate admite alimentarea mai multor utilizatori prin același branșament. Părțile componente ale unui branșament se precizează în regulamentul-cadru al serviciului de alimentare cu apă și de canalizare. Branșamentul, până la contor, inclusiv căminul de branșament și contorul, aparțin rețelei publice de distribuție, indiferent de modul de finanțare a execuției. Finanțarea execuției branșamentului se asigură de operator, respectiv de utilizator, corespunzător punctului de delimitare a instalațiilor. Amplasamentul căminului de branșament se stabilește la punctul de delimitare al instalațiilor, de regulă la limita de proprietate a utilizatorului, cu respectarea regimului juridic al proprietății și numai în baza unei documentații avizate de operator. În cazul condominiilor existente, separarea și individualizarea consumurilor la nivel de proprietate/apartament individual se fac prin montarea repartitoarelor de costuri. Cheltuielile aferente individualizării consumurilor sunt suportate de coproprietarii condominiului, operatorul având numai obligația montării contorului principal de branșament la nivelul limitei de proprietate;

**racord de canalizare** - partea din rețeaua publică de canalizare care asigură legătura dintre instalațiile interioare de canalizare ale utilizatorului și rețeaua publică de canalizare, inclusiv căminul de racord; părțile componente ale unui racord se precizează în regulamentul-cadru de organizare și funcționare a serviciilor de alimentare cu apă și de canalizare. Racordul de la cămin spre rețea, inclusiv căminul de racord, aparține rețelei publice de canalizare;

**punct de delimitare** - locul în care instalațiile aflate în proprietatea sau în administrarea utilizatorului se branșează la instalațiile aflate în administrarea operatorului furnizor/prestator de servicii, respectiv locul unde se realizează efectiv furnizarea/prestarea serviciului către utilizator. Punctul de delimitare a instalațiilor asigură identificarea amplasamentului căminului de branșament, precizează poziția de montare a dispozitivelor de măsurare-înregistrare a consumurilor, permite stabilirea apartenenței instalațiilor, precum și precizarea drepturilor, respectiv a obligațiilor ce revin părților cu privire la furnizarea/prestarea serviciului, respectiv la exploatarea, întreținerea și repararea instalațiilor. Delimitarea dintre instalațiile interioare de canalizare și rețeaua publică de canalizare se face prin/la căminul de racord, care este prima componentă a rețelei publice de canalizare, în sensul de curgere a apei uzate;

**preţ -** contravaloarea apei potabile furnizată utilizatorilor raportată la unitatea de măsură;

**tarif -** contravaloarea serviciului de canalizare prestat utilizatorilor raportată la unitatea de măsură;

**preţ/tarif unic -** preţul/tariful stabilit la nivelul unei arii de operare, calculat pe baza regulilor din Metodologia de analiză cost-beneficiu pentru investiţiile în infrastructura de apă şi de canalizare finanţate prin fonduri publice acordate de la bugetul de stat şi/sau din fonduri nerambursabile, care să acopere costurile de operare ulterior finalizării investiţiei şi o parte din costurile de amortizare a cheltuielilor de capital, ţinând cont de nivelul acceptat al ratei de suportabilitate, calculată în condiţiile legii;

**strategia de tarifare -** strategia aplicată pentru finanţarea serviciului de alimentare cu apă şi de canalizare care are la bază preţul/tariful unic şi care asigură acoperirea costurilor de operare şi a costurilor de investiţii;

**plan de afaceri** - document elaborat de către operator/operatorul regional, în colaborare cu autoritățile administrației publice locale/asociațiile de dezvoltare intercomunitară, prin care se stabilesc obiectivele și scopurile prezente și viitoare ale operatorului legate de furnizarea/ prestarea serviciului către utilizatori, strategiile și direcțiile de acțiune necesare îndeplinirii acestora, inclusiv planul de investiții prioritare pentru atingerea țintelor de conformare asumate de România prin Tratatul de aderare la Uniunea Europeană și/sau impuse prin regulamentele și directivele europene transpuse în legislația națională, în corelare cu strategia locală și/sau master planul județean/zonal;

**aviz de branșare/racordare** - documentul scris, emis de operatorul serviciului de alimentare cu apă și de canalizare, prin care se stabilesc condițiile tehnice cu privire la proiectarea, amplasarea și execuția branșamentelor de apă, respectiv a racordurilor de canalizare și prin care se stabilește punctul de delimitare dintre rețelele publice și instalațiile de utilizare;

**operator** - înseamnă **Gospodărie Comunală S.A.** cu care Autoritatea Delegantă a încheiat în mod direct prezentul contract de delegare pentru furnizarea serviciilor de alimentare cu apă și de canalizare, pentru exploatarea, întreținerea și administrarea bunurilor concesionate, respectiv pentru realizarea investițiilor privind reabilitarea bunurilor concesionate, și după caz extinderea acestora, în temeiul legislației aplicabile;

**contractul de delegare** - înseamnă prezentul contract de delegare compus din preambul, Dispozițiile generale și anexele sale, Dispozițiile speciale și anexele sale, Strategia serviciului de alimentare cu apă și de canalizare elaborat și aprobat de A.D.I. AQUACOV, Caietul de sarcini și Regulamentul serviciului de alimentare cu apă și canalizare, inventarul bunurilor proprietate publică și privată preluate în concesiune, Procesele verbale de predare – preluare a bunurilor concesionate, și alte anexe;

**rețea publică de distribuție a apei** - parte a sistemului public de alimentare cu apă, alcătuită din rețeaua de conducte, armături și construcții-anexe, care asigură distribuția apei la 2 sau la mai mulți utilizatori independenți;

**serviciu de alimentare cu apă** - totalitatea activităților necesare pentru:**–**captarea apei brute, din surse de suprafață sau subterane;**–**tratarea apei brute;**–**transportul apei potabile și/sau industriale;**–**înmagazinarea apei;**–**distribuția apei potabile și/sau industriale;

**serviciul de canalizare** - totalitatea activităților necesare pentru:**–**colectarea, transportul și evacuarea apelor uzate de la utilizatori la stațiile de epurare;**–**epurarea apelor uzate și evacuarea apei epurate în emisar;**–**colectarea, evacuarea și tratarea adecvată a deșeurilor din gurile de scurgere a apelor pluviale și asigurarea funcționalității acestora;**–**evacuarea, tratarea și depozitarea nămolurilor și a altor deșeuri similare derivate din activitățile prevăzute mai sus;**–**evacuarea apelor pluviale și de suprafață din intravilanul localităților;

**sistem public de alimentare cu apă** - ansamblul construcțiilor și terenurilor, instalațiilor tehnologice, echipamentelor funcționale și dotărilor specifice, prin care se realizează serviciul public de alimentare cu apă. Sistemele publice de alimentare cu apă cuprind, de regulă, următoarele componente:**–**captări;**–**aducțiuni;**–**stații de tratare;**–**stații de pompare cu sau fără hidrofor;**–**rezervoare de înmagazinare;**–**rețele de transport și distribuție;**–**branșamente, până la punctul de delimitare;

**sistem public de canalizare** - ansamblul construcțiilor și terenurilor aferente instalațiilor tehnologice, echipamentelor funcționale și dotărilor specifice, prin care se realizează serviciul public de canalizare. Sistemele publice de canalizare cuprind, de regulă, următoarele componente:**–**racorduri de canalizare de la punctul de delimitare și preluare;**–**rețele de canalizare;**–**stații de pompare;**–**stații de epurare;**–**colectoare de evacuare spre emisar;**–**guri de vărsare în emisar;**–**depozite de nămol deshidratat;

**rețea publică de transport al apei** - parte a sistemului public de alimentare cu apă alcătuită din rețeaua de conducte cuprinsă între captare și rețeaua de distribuție;

**rețea publică de canalizare** - parte a sistemului public de canalizare, alcătuită din canale colectoare, cămine, guri de scurgere și construcții-anexe care asigură preluarea, evacuarea și transportul apelor de canalizare de la 2 sau de la mai mulți utilizatori independenți.

Nu constituie rețele publice:

**–**rețelele interioare de utilizare aferente unei clădiri de locuit cu mai multe apartamente, chiar dacă aceasta este în proprietatea mai multor persoane fizice sau juridice;

**–**rețelele aferente unei incinte proprietate privată sau unei instituții publice pe care se află mai multe imobile, indiferent de destinație, despărțite de zone verzi și alei interioare private;

**–**rețelele aferente unei platforme industriale, în care drumurile de acces și spațiile verzi sunt proprietate privată, chiar dacă aceasta este administrată de mai multe persoane juridice.

**strategia asociației de dezvoltare intercomunitară privind serviciul de alimentare cu apă și de canalizare** - document de politici publice elaborat și aprobat de asociația de dezvoltare intercomunitară în numele unităților administrativ-teritoriale pe care le reprezintă, pentru dezvoltarea serviciului de alimentare cu apă și de canalizare din aria de operare curentă sau posibilă a operatorului regional căruia asociația de dezvoltare intercomunitară i-a delegat gestiunea serviciului în baza contractului de delegare a gestiunii.Strategia asociației de dezvoltare intercomunitară este elaborată în conformitate cu master planul județean/zonal și conține planul de investiții și lista investițiilor prioritare;

**arie de operare** - arie geografică ce cuprinde unitatea/unitățile administrativ-teritoriale membră/membre a/ale unei asociații de dezvoltare intercomunitară cu obiect de activitate serviciul de alimentare cu apă și de canalizare în care operatorul/operatorul regional primește dreptul de a furniza/presta serviciul de alimentare cu apă și de canalizare.”

**Art.2** Se modifică şi se completează **art.2,** **Valoarea preambulului şi a anexelor,** din Dispoziţiile Generale ale Contractului de delegare a gestiunii serviciilor, după cum urmează**:**

Punctul **1 - „** Preambulul de mai sus şi anexele menţionate în lista din art. 76 de mai jos fac parte integrantă din prezentul Contract de delegare. Anexele la prezentul Contract de delegare si Dispoziţiile Generale constituie Documentele Delegării,

Anexele îşi vor produce efectele de la data intrării în vigoare sau, dacă la data respectivă nu sunt definitivate sau complete, de la data semnării lor.”

Punctul **2** - „ Pentru a facilita aplicarea şi interpretarea prezentului Contract de delegare şi a anexelor sale, ordinea de preferinţă a documentelor contractuale se stabileşte astfel:

1. Contractul de delegare — Dispoziţii Generale
2. Dispoziţiile Speciale — Partea Comună şi fiecare dintre Dispoziţiile Speciale – Partea
3. de Apă, respectiv de Canalizare
4. Anexe obligatorii prevazute de legislatia in vigoare (strategia asociației de dezvoltare intercomunitară privind serviciul de alimentare cu apă și de canalizare; caietul de sarcini privind furnizarea/prestarea serviciului; regulamentul serviciului; inventarul bunurilor mobile și imobile, proprietate publică sau privată a unităților administrativ-teritoriale, aferente serviciului; procesul-verbal de predare-preluare a bunurilor prevăzute mobile și imobile, proprietate publică sau privată a unităților administrativ-teritoriale, aferente serviciului ; indicatori tehnici corelați cu țintele/obiectivele asumate la nivel național)
5. Alte anexe menționate in lista din art.76”

Parțile ințeleg şi convin că, în situaţia apariţiei unor probleme de interpretare sau aplicare a oricăreia dintre prevederile acestor documente, se va ţine cont cu prioritate de prevederile Dispozițiilor generale.”

**Art.3** Se modifică şi se completează **art. 3 - Scopul, principii generale şi obiective ale prezentului Contract de delegare,** din Dispoziţiile Generale ale Contractului de delegare a gestiunii serviciilor, după cum urmează**:**

Punctul **6 -** se completează cu:

**„lit. l)** asigurarea accesului nediscriminatoriu al tuturor membrilor comunității la serviciul de alimentare cu apă și de canalizare;

**lit. m)** promovarea programelor de investiții, în scopul dezvoltării și modernizării sistemelor de alimentare cu apă și de canalizare.”

**Art.4** Se modifică **art. 5- Serviciile,** din Dispoziţiile Generale ale Contractului de delegare a gestiunii serviciilor, după cum urmează**,** cu urmatorul conţinut:

Punctul **2 -** va avea urmatorul conţinut:

„ Subdelegarea de către Operator a gestiunii serviciului/uneia sau mai multor activități din sfera serviciului de utilități publice este interzisă. Operatorul regional poate subcontracta lucrări sau servicii necesare furnizării/prestării serviciului/uneia sau mai multor activități din sfera serviciului de utilități publice delegat/delegată, numai în condițiile prevăzute de legislația din domeniul achizițiilor publice.”

**Art.5** Se modifică şi se completează **art. 13 – Inventarul Bunurilor de Preluare,** din Dispoziţiile Generale ale Contractului de delegare a gestiunii serviciilor, după cum urmează**:**

Se introduce Punctul **2,** cu urmatorul conţinut: „În fiecare an, până la data de 31 decembrie operatorul va actualiza inventarul bunurilor de preluare”

Se modifica Punctul **3** cu următorul conținut: „ Inventarul bunurilor de preluare actualizat se va înainta anual Autorității Delegante până la data de 15 februarie”.

**Art.6** Se modifică şi se completează **art. 16 – Drepturile Autorităţii delegante,** **alin.** **16.1** din Dispoziţiile Generale ale Contractului de delegare a gestiunii serviciilor, după cum urmează**,** cu urmatorul conţinut:

Punctul **9 -** se modifică, după cum urmează: „să propună modificarea părții de reglementare a Contractului de delegare din motive excepționale legate de interesul național sau local”

Punctul **10 -** se modifică, , după cum urmează: “să aprobe stabilirea, ajustarea sau, după caz, modificarea prețurilor și tarifelor serviciilor de utilități publice propuse de operator, în baza metodologiilor elaborate de autoritățile de reglementare potrivit competențelor acordate acestora prin legea special”

Punctul **11 -** se completează după cum urmează: “să rezilieze Contractul în cazul în care Operatorul nu îşi respectă obligaţiile asumate prin prezentul Contract de delegare, precum si in cazurile prevazute expres de lege pentru rezilierea de plin drept a contractului de delagare a gesiunii (de ex. Retragerea licenteti Operatorului).”

Punctul **12 -** se introduce cu următorul conţinut, după cum urmează: „Să finanțeze anumite cheltuieli de exploatare aferente unor activități, atunci când acestea sunt mult mai mari decât veniturile realizate de Operator din respectiva activitate”

**Art.7** Se modifică si se completează **art. 17 – Obligaţiile Autorităţii delegante,** din Dispoziţiile Generale ale Contractului de delegare a gestiunii serviciilor, după cum urmează:

Punctul **6 - „**să faciliteze Operatorului autorizarea lucrărilor și investițiilor pe domeniul public și privat, în conformitate cu reglementările legale în vigoare. Să asigure, gratuit, Operatorului obținerea certificatului de urbanism și autorizarea lucrărilor și investițiilor pe domeniul public și să faciliteze autorizarea acestora în domeniul privat, utilizând după caz, toate procedurile de expropiere care îi stau la dispozitie potrivit legii aplicabile în conformitate cu reglementările legale în vigoare; dacă legislația în vigoare nu permite ca Operatorul să beneficieze de gratuități la eliberarea autorizațiilor pentru lucrările și investițiile pe domeniul public, Delegatarul se obligă să returneze sumele achitate de Operator cu titlu de contravaloare autorizare sub forum de alocație de la bugetul local.”;

Punctul **11 –** să notifice de urgență (maxim 3 zile lucrătoare) Operatorului apariția oricăror împrejurări de natură să aducă atingere drepturilor Operatorului;

Punctul **13 -** să păstreze confidențialitatea informațiilor, altele decât cele de interes public, cu privire la activitatea operatorului;

Punctul **14** - să medieze și să soluționeze conflictele dintre utilizatori și operator, la cererea uneia dintre părți;

Punctul **15 -** să consulte **Operatorul** la promovarea oricăror investiții în sistemul de alimentare cu apă și canalizare;

Punctul **16** - să planifice și să urmărească în vederea continuității serviciilor lucrările de investiții necesare funcționării sistemelor în condiții de siguranță și la parametrii ceruți prin prescripțiile tehnice. Se vor institui sisteme de planificare multianuală a investițiilor, plecându-se de la un plan director și tinănd seama de ciclurile procesului bugetar, în conformitate cu reglementarile in vigoare;

Punctul **17 -** să asigure fondurile necesare executării lucrărilor de investiții pentru nevoile executării delegării în condițiile realizării obiectivelor prezentului Contract de delegare;

Punctul **18 -** să exercite toate drepturile și atribuțiile de care dispune pentru achiziționarea și punerea la dispoziție a oricarei suprafețe de teren necesare exploatării Serviciilor delegate și punerii în aplicare a programului de investiții convenit de părti prin prezentul Contract de delegare;

Punctul **19 -** să asigure, în cazul încetării Contractului de delegare înainte de achitarea integrală a datoriei ce decurge din Contractele de împrumut Internationale, indiferent de motivul încetării, preluarea obligațiilor de rambursare a respectivelor împrumuturi, precum și de plată a dobănzilor și a celorlalte costuri în legătura cu acestea de către **Delegatar**;

Punctul **20 -** să nu prejudicieze și să despăgubească în mod prompt Operatorul pentru orice răspundere sau pagubă rezultând, direct sau indirect, din răspunderi anterioare ale foștilor **Operatori** de apă și canalizare. Aceste răspunderi vor include orice formă de răspundere și/sau daună, incluzănd, fără a se limita la, daune cauzate mediului rezultănd din poluarea «istorică» (până la data contractului), datorată bunurilor care au fost transferate sau folosite de Operator potrivit contractului, inclusiv dar fără a se limita la, deficiențe de sănătate sau securitate referitoare la angajați și costurile de remediere, indiferent dacă efectele sau pretențiile în legătură cu orice poluare istorică au luat naștere în trecut sau vor lua naștere în viitor;

Punctul **21 -** să depună toate eforturile, inclusiv prin plata de la bugetul propriu pentru a stinge datoriile în calitate de fost **Operator** al serviciului de apă/canal (contravaloare servicii, majorări de întârziere, eventuale cheltuieli de judecată), datorii care nu vor fi preluate de Operatorul regional. **Delegatarul** **(unitatea administrativ teritoriala - Consiliul local)** își va asuma și va plăti prompt terților furnizori orice datorii de orice .natură în legătură cu executarea Serviciilor de alimentare cu apă și canalizare în calitate de fost **Operator** și va despăgubi prompt **Operatorul** **regional** pentru orice pierderi sau pagube survenite din asemenea situații;

Punctul **22 -** să depună toate eforturile pentru a asigura **Operatorului** condiții de desfășurare a activității ca o societate autonomă și independentă. În acest scop, **Delegatarul**, **prin autoritatea sa administrativă (Consiliul local)** sau de reglementare sau de altă natură, nu va influența activitățile, sau nu va lua nici o altă măsură care să aibă un impact negativ asupra **Operatorului**, situației sale financiare sau capacității sale de a-și executa oricare dintre obligațiile asumate prin acest Contract de delegare și prin Contractele Internationale de Împrumut;

Punctul **23 -** să se asigure că:

(1) toate unitățile și departamentele sale bugetare, orice entitate deținută sau controlată de el și rezidenții locuind pe teritoriul **Delegatarului** respectiv, pe perioada Contractului de delegare, vor folosi doar Serviciile de alimentare cu apă și canalizare furnizate de **Operator**;

(2) toate societățile unde este acționar, unitățile și departamentele sale bugetare, oricare altă entitate deținută sau controlată de acesta, pe durata Contractului, va plăti pentru aceste servicii fără întârziere;

(3) va încheia cu **Operatorul** toate contractele, inclusiv Contractul de colectare, preluare și epurare ape pluviale, pentru Serviciile de care beneficiază direct și ca aceste Servicii se vor achita fără întărziere;

Punctul **24 -** să furnizeze toată asistența necesară și să ia toate măsurile necesare pentru a se asigura ca **Operatorul** primește la timp și fără întârzieri inutile toate licențele, permisele, avizele, aprobările, autorizațiile de la orice agenție sau autoritate sau entitate guvernamentală centrală sau locală, inclusiv de la **Delegatar** pentru a-i oferi posibilitatea Operatorului să-și îndeplinească toate obligațiile asumate prin prezentul Contract de delegare și prin Contractele Internationale de Împrumut;

Punctul **25 -** Menținerea unui nivel corepunzător de personal calificat pentru monitorizarea și supervizarea eficientă a implementării proiectelor finanțate prin fonduri europene și a performanțelor acestui Contract de delegare;

Punctul **26 -** Menținerea fondului IID deschis de Operator pentru investițiile în înființarea/dezvoltarea/reabilitarea/extinderea/înlocuirea/modernizarea bunurilor de retur finanțate din fonduri europene (denumit în continuare „*Fond IID -pentru proiecte co-finanțate din fonduri europene*”);

Punctul **27** – Aprobarea deschiderii de către Operator, și ulterior menținerea acestuia pe durata contractului de delegare, a unui al doilea fond IID pentru investițiile în înființarea / dezvoltarea / reabilitarea / extinderea/ înlocuirea/ modernizarea bunurilor de retur finanțate 100% de către Operator din redevența care excede sumele necesare virării în Fondul IID -pentru proiecte co-finanțate din fonduri europene” (denumit în continuare „*Fond IID -pentru investiții finanțate 100% de Operator*”);

Punctul **28 -** Să contribuie la *Fondul IID -pentru proiecte co-finanțate din fonduri europene* cu surse din bugetul unității administrativ teritoriale cu sume cel putin egale cu profitul net care i se cuvine de la Operator, cota din redevență virată de Operator – cota necesară achitării ratelor și dobînzilor către băncile de la care s-a împrumutat suma neceasară co-finanțării proiectelor europene , impozitul pe clădiri, impozitul pe profit și alte impozite. Plata acestor drepturi financiare ale **Operatorului** va fi realizată de către **Delegatar (unitatea administrativ teritorială - Consiliul local)** în termen de maximum 30 zile calendaristice de la plata de către **Operator** a obligației, dacă nu se prevede altfel în legislația corespunzătoare. Neplata aduce după sine calcularea de penalități, în cuantum egal cu cele calculate pentru neplata obligațiilor bugetare, începănd cu ziua următoare termenului maxim de plată.

Punctul **29** - Să aprobe virarea directă de către Operator a sumelor acumulate din redevență (cota care nu se virează în *Fondul IID pentru proiecte co-finanțate din fonduri europene*) în *Fondul IID pentru investiții finanțate 100%* de Operator.

**Art.8** Se modifică şi se completează **art. 18 – Principiile de bază ale Serviciilor**, din Dispoziţiile Generale ale Contractului de delegare a gestiunii serviciilor, după cum urmează**,** cu următorul conţinut:

Primul paragraf, se modifică după cum urmează: „În conformitate cu principiile operaţionale generale definite în art. 1, 2 şi 3 din Dispoziţiile Speciale — Partea Comună, fară a aduce atingere și a intra in contradicţie cu prevederile Dispoziţiilor generale care se aplică cu prioritate, cel puţin in privinţa modificării / ajustării preţurilor și tarifelor şi cu respectarea echilibrului economico-financiar al Serviciilor, Operatorul trebuie:”

Punctul **1, lit. a -** se modifică după cum urmează:

**„a)** autorizaţia de funcţionare, potrivit legii/ licenta;”

Punctul **4** , se modifică după cum urmează: „ să monteze în limita fondurilor disponibile conform programelor de finanțare sau planurilor anuale de investiții aprobate de autoritățile administrației publice locale și A.D.I. AQUACOV, câte un contor la branșamentul fiecărui utilizator casnic”;

Punctul **5** , se modifică după cum urmează: „ să respecte angajamentele luate cu privire la indicatorii de performanță stabiliți de A.D.I. AQUACXOV în Regulamentul serviciului de alimentare cu apă și canalizare , și să plătească penalități pentru nerespectarea acestora”;

Punctul **10** , se modifică după cum urmează: „să fundamenteze și să supună aprobării autorităților administrației publice locale și A.D.I. AQUACOV , prețurile și tarifele, sau după caz strategiile tarifare, care vor fi utilizate în activitatea de alimentare cu apă și de canalizare”

Punctul **16**, se modifică după cum urmează:” să propună Delegatarului (unitatea administrativ teritorială – Consiliul local) scoaterea din funcțiune a mijloacelor fixe aparținând patrimoniului concesionat în baza legislației în vigoare;”

Punctul **17**, se modifică după cum urmează: să transmită Delegatarului (unitatea administrativ teritorială – Consiliul local) modificările de patrimoniu apărute în cursul anului, precum și situația patrimoniului public (cantitativ și valoric) la data de 31 decembrie a fiecărui an pentru înregistrarea în contabilitatea Delegatarului (unitatea administrativ teritorială – Consiliul local)

Punctul **24**, se modifică după cum urmează: „ să realizeze investițiile și reparațiile prevăzute în planurile anuale de investiții aprobate de Autoritatea Delegentă și în planurile anuale de reparații avizate de Autoritatera Delegentă”.

Se adaugă următoarele puncte:

Punctul **29**- exploatarea sistemelor de alimentare cu apă, respectiv a sistemelor de canalizare în condiții de siguranță și eficiență tehnico-economică, cu respectarea tehnologiilor și a instrucţiunilor tehnice de exploatare;

Punctul **30**- instituirea, supravegherea și întreținerea, corespunzător dispozițiilor legale, a zonelor de protecție sanitară, a construcțiilor și instalațiilor specifice sistemelor de alimentare cu apă potabilă, de canalizare și de epurare a apelor uzate;

Punctul **31**- monitorizarea strictă a calității apei potabile distribuite prin intermediul sistemelor de alimentare cu apă, în concordanță cu normele igienico-sanitare în vigoare;

Punctul **32** – în situația în care sunt îndeplinite toate condițiile de preluare din Strategia serviciului de alimentare cu apă și de canalizare, să preia de la Autoritatea delegantă, la solicitarea acesteia, pe bază de proces-verbal de predare-primire, patrimoniul necesar realizării Serviciului de alimentare cu apă și de canalizare în sistemele noi de alimentare cu apă și/sau de canalizare;”

Punctul **33 – “**să întocmească programele anuale de reparații la bunurile de retur preluate în operare, pe care să le supună pentru avizare Autorității delegante;”

**Art.9** Se completează **art. 19 – Obligaţia de a încheia contracte de furnizare/prestare a serviciului de alimentare cu apă şi de canalizare**, din Dispoziţiile Generale ale Contractului de delegare a gestiunii serviciilor, după cum urmează**,** cu următorul conţinut:

Operatorul se obligă să încheie un contract de furnizare/prestare a serviciului de alimentare cu apă şi de canalizare şi în urma acestuia să furnizeze servicii de alimentare cu apă potabilă şi de canalizare la cererea oricărui proprietar sau chiriaş din clădirile amplasate în interiorul Perimetrelor de Distribuţie a Apei şi de Colectare a Apei Uzate, dacă aceştia îndeplinesc condiţiile stabilite în art. 46 - 48 din Dispoziţiile Speciale — Partea Comună, fără ca aceste dispoziţii speciale să încalce prevederile legale în vigoare privind branşarea/racordarea utilizatorilor la sistemul de alimentare cu apă si de canalizare din aria de delegare, în ceea ce priveşte suportarea cheltuielilor privind branşarea/ racordarea utilizatorilor de către operator.

**Art.10** Se modifică şi se completează **art. 21,** **Obligaţii financiare privind Lucr**ă**rile de Înlocuire**, din Dispoziţiile Generale ale Contractului de delegare a gestiunii serviciilor, după cum urmează**,** cu următorul conţinut:

„ *Bugetul minim al Lucrărilor de Înlocuire se va stabili in termen de un an de zile de la data semnării contractului de delegare.*

*Începând cu anul 2023 bugetul actualizat al lucrărilor de înlocuire se va include în planul de afaceri întocmit de Operator pentru următorii 5 ani. Planul de afaceri și inclusiv bugetul lucrărilor de înlocuire se va actualiza la sfârșitul fiecărei perioade de 5 ani.*

*Planul de afaceri va conține un grafic de eșalonare a valorii/procentului redevenței în corelare cu bugetul actualizat al lucrărilor de înlocuire*.”

**Art.11** Se modifică şi se completează **art. 24,** **Respectarea prevederilor legale**, din Dispoziţiile Generale ale Contractului de delegare a gestiunii serviciilor, după cum urmează**,** cu următorul conţinut:

Punctul **2**, se modifică după cum urmează- Operatorul nu se poate prevala de nici o modificare sau completare a prevederilor legale şi reglementare şi a standardelor aplicabile la Data Intrării în Vigoare pentru a se exonera de vreuna dintre obligaţiile ce-i revin conform prezentului Contract de delegare, fără a se limita prin aceasta aplicarea, dacă este cazul, a art. 63 de mai jos , mai ales dacă durata şi obiectul lucrărilor de conformare pot genera un dezechilibru economico-financiar în furnizarea Serviciilor.

Se adaugă punctele **3** şi **4**, cu următorul conţinut:

Punctul **3-** Dispoziţiile generale se aplică cu prioritate faţă de celelalte prevederi contractuale, mai ales în privinţa modificării / ajustării preţurilor si tarifelor, strategia de tarifare, suportarea costurilor privind branşarea/racordarea utilizatorilor la sistemul de alimentare cu apă şi de canalizare din aria de delegare, în ceea ce priveşte suportarea cheltuielilor privind branşarea/ racordarea utilizatorilor de către operator.

Punctul **4-** Orice modificare a legislaţiei va conduce la modificarea de drept a Contractului de delegare.

**Art. 12** Se modifică art. 36, paragraful 3 din Condițiile Generale ale Contractului de delegare a gestiunii serviciilor, modificat prin actele adiționale nr. 33 și nr. 36, după cum urmează:

Se elimină alineatele 2 și 3 din art. 36, paragraful 3 din Condițiile Generale ale Contractului de delegare a gestiunii serviciilor și se înlocuiește cu următorul aliniat:

„*Prețurile și tarifele includ o redevență care se modifică anual, conform Graficului de eșalonare a redevenței, prevăzut la art. 39*”

**Art.13** Se completează **art. 36 – Preţurile, Tarifele si alte surse de venit,** din Dispoziţiile Generale ale Contractului de delegare a gestiunii serviciilor, după cum urmează:

Se introduce **alin.7),** cu următorul conţinut:

Părţile vor depune toate diligenţele să întocmească şi să solicite avizarea planului de afaceri pentru perioada ramasă până la finalizarea implementarii strategiei de tarifare aprobate, conform prevederilor legale în vigoare.

**Art.14** Se completează **art. 36 – Preţurile, Tarifele si alte surse de venit,** din Dispoziţiile Generale ale Contractului de delegare a gestiunii serviciilor**,** după cum urmează:

Se introduce **alin.8),** cu următorul conţinut:

Orice modificare a legislaţiei privind preţurile si tarifele ( cum ar fi, dar fara a se limta la stabilire, ajustare, modificare, strategie de tarifare, întocmire şi avizarea planului de afaceri în vederea implementarii palnului de tarifare) va conduce la modificarea de drept a tuturor clauzelor Contractului de delegare.

**Art.15** Se modifică **art. 39 – Alte costuri, taxe si suprataxe , alin. 2 Redevenţa,** din Dispoziţiile Generale ale Contractului de delegare a gestiunii serviciilor, după cum urmează:

Punctul **2** si punctul **3** din **art. 39, alin. 2 - Redevenţa,** din Dispoziţiile Generale ale Contractului de delegare a gestiunii serviciilor, se elimină ca urmarea a modificarilor convenite asupra punctului **1), litera ii) din art 39, alin. 2** **Redevenţa,** prin actul adiţional **nr. 36/ 26.09.2022** la Contractul de delegare , respectiv:

Redevenţa va fi folosită conform OUG 198/2005 , în urmatoarele scopuri:

* Primordial pentru plata serviciului datoriei aferente creditelor contractate de către operator în cazul unităţilor administrativ-teritoriale care au beneficiat de investiţii în cadrul programului POS Mediu si POIM sau vor beneficia de investiţii din alte prograne cu finanţare externă, şi pentru care operatorul va contracta noi imprumuturi în vederea acoperirii co-finanţării proprii, alături de profit, dobânzi aferente disponibilităţilor Fondului IIDM etc, secundar ca sursa de finanţare a investiţiilor în infrastructura de alimentare cu apă şi canalizare;
* Ca sursa de finanţare a investiţiilor în infrastructura cu alimentare cu apă şi canalizare, în cazul celorlalte unităţi- administrativ teritoriale.

Punctul **6** din **art. 39, alin. 2 - Redevenţa**, din Dispoziţiile Generale ale Contractului de delegare a gestiunii serviciilor se modifică , după cum urmează:

Valoarea şi scadenţa Redevenţei pot fi modificate prin acordul Părţilor, cu respectarea prevederilor legale, ordinelor autorităţii de reglemntare, în vigoare.

Punctul **7** din**art. 39, alin. 2 - Redevenţa**, din Dispoziţiile Generale ale Contractului de delegare a gestiunii serviciilor se modifică, după cum urmează:

Conform legislaţiei în vigoare la stabilirea nivelului de redevenţă , se va lua în considerare valoarea calculată similar amortizării pentru mijloace fixe aflate în proprietatea publică şi puse la dispoziţia operatorului odata cu încredinţarea serviciului şi gradul de suportabilitatea al populaţiei. Totodata, conform legislaţiei în vigoare redevenţa reprezintă element de cheltuială şi trebuie reflectat în preţul/tariful serviciilor de apă şi canalizare, care se revizuiesc ori de căte ori este necesar pentru a acoperi creşterea redevenţei. Nivelul anual al redevenței, calculat ca echivalent al amortizării patrimoniului public, nu poate fi mai mic decât nivelul anual al redevenței incluse în prețul/tariful unic din ultimul an al strategiei de tarifare precedente sau, după caz, în fișa de fundamentare precedentă, redevență care trebuie stabilită cel puțin la nivelul serviciului datoriei aferent împrumuturilor pentru finanțarea/cofinanțarea proiectelor de investiții. Redevența pentru bunurile publice se calculează în funcție de durata de funcționare medie a activelor respective și se include gradual în nivelul prețului/tarifului, pe baza unui grafic de eșalonare al acesteia stabilit prin planul de afaceri. In cazul în care nu se aprobă preţuri şi tarife care să acopere toate cheltuielile, inclusiv redevenţa, Operatorul nu va putea efectua plata acesteia şi nu îşi asumă răspunderea pentru neplata Serviciului Datoriei.

Se introduce **punctul 71** la **art. 39, alin. 2 – Redevenţa, cu următorul conținut**

„ *1.* *Graficul de eșalonare a redevenței pentru perioada 2023 – 2030, conform planului de afaceri elaborat de Operator este următorul:*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Anul** | **2023** | **2024** | **2025** | **2026** | **2027** | **2028** | **2029** | **2030** |
| **Redevența pe mc apă furnizată facturată** | 0,8 lei/mc | 1,01  lei/mc | 1,11 lei/mc | 1,15 lei/mc | 1,15 lei/mc | 1,15 lei/mc | 1,15 lei/mc | 1,15 lei/mc |
| **Redevența pe mc canalizare -epurare facturată** | 0,67 lei/mc | 0,91  lei/mc | 1,04  lei/mc | 1,13  lei/mc | 1,21 lei/mc | 1,31 lei/mc | 1,41 lei/mc | 1,51 lei/mc |

1. *În conformitate cu prevederile OUG 198/2005 redevența constituie una din sursele de alimentare ale fondului de rezervă IID al Operatorului****.***
2. *Ca o consecință a punctului 2 anterior redevența se virează în fondul IID al Operatorului după includerea în bugetul local. Virarea în fondul IID se efectuează în termen de maxim 45 zile de la plata redevenței de către Operator.”*

Punctul **1 lit. i)** din **art. 39, alin. 2 - Redevenţa,** din Dispoziţiile Generale ale Contractului de delegare a gestiunii serviciilor, se elimină ca urmarea a modificarilor convenite la Punctul **7** dinart. 39, alin. 2 – Redevenţa și ca urmare a introducerii punctului 71 la art. 39, alin. 2 – Redevenţa.

**Art.16** Se completează art. **39 – Alte costuri, taxe si suprataxe , alin. 2 Redevenţa,** din Dispoziţiile Generale ale Contractului de delegare a gestiunii serviciilor, după cum urmează:

Se introduce **alin.9),** cu următorul conţinut:

Cota din sumele acumulate din redevență care sunt necesare achitării ratelor și dobânzilor către băncile de la care Operatorul a împrumutat suma neceasară co-finanțării proiectelor europene se virează anual până la sfârșitul lunii ianuarie către bugetele autorităților publice locale. În termen de 1 lună, autoritățile publice locale vor vira aceste sume în *Fondul IID pentru proiecte co-finanțate din fonduri europene.* Sumele virate în *Fondul IID pentru proiecte co-finanțate din fonduri europene* se utilizează exclusiv pentru achitarea ratelor și dobânzilor către băncile de la care Operatorul a împrumutat suma neceasară co-finanțării proiectelor europene.

Se introduce **alin.10),** cu următorul conţinut:

Cota din sumele acumulate din redevență care nu se virează în *Fondul IID pentru proiecte co-finanțate din fonduri europene*, se virează direct de către Operator în *Fondul IID pentru investiții finanțate 100% de Operator.* Sumele virate în *Fondul IID pentru investiții finanțate 100% de Operator* se utilizează de către operator pentru investiții în reabilitarea/extinderea/modernizarea sistemelor publice de alimentare cu apă și de canalizare menajeră sau pentru înlocuirea/reabilitarea/modernizarea echipamentelor din componența acestora. Sumele se pot utiliza și pentru repararea echipamentelor din componența sistemelor publice de alimentare cu apă și de canalizare menajeră în cazul în care piesele de schimb utilizate depășesc cumulat suma de 5000 lei fără TVA.

Se introduce **alin.11),** cu următorul conţinut:

Conform prevederilor legale incidente în vigoare, Părţile vor depune diligenţe în vederea întocmirii unui plan de afaceri, care să implementeze strategia de tarifare elaborată în conformitate cu metodologiile de implementare a strategiilor de tarifare în conformitate cu metodologia de analiza cost- beneficiu pentru investiţiile în infrastructura de apă, în care se va elabora şi strategia privind redevenţa împreuna cu analiza şi prognoza cheltuielilor cu amortizarea şi redevenţa. In acest sens, Părţile vor depune diligenţe pentru obţinerea datelor privind valoarea amoritzarii anuale a mijloacelor fixe componente ale sistemului public de alimentare cu apă şi de canalizare din aria de delegare.

Orice modificare a legislaţiei privind strategia de tarifare, nivelul de calcul al redevenţei, stabilirea, ajustarea şi modificarea preţurilor şi tarifelor va conduce la modificarea de drept a prezentelor prevederi contractuale.

**Art.17** Se completează **art.** **45 Procedura de înregistrare contabilă a bunurilor Operatorului,** din Dispoziţiile Generale ale Contractului de delegare a gestiunii serviciilor, după cum urmează:

Operatorul are obligația să țină evidențe distincte pentru fiecare activitate, având contabilitate separată pentru fiecare tip de serviciu și/sau localitate de operare în parte.

**Art.18** Se modifică **art. 72,** **Sediul**, din Dispoziţiile Generale ale Contractului de delegare a gestiunii serviciilor, după cum urmează:

“ Operatorul are sediul în Cartierul Câmpul Frumos nr. 5, clădire parc industrial, mun. Sfântu Gheorghe, jud. Covasna.”

**Art.19** Se modifică şi se completează **art. 76,** **Documente anexate prezentului Contract**, din Dispoziţiile Generale ale Contractului de delegare a gestiunii serviciilor, după cum urmează:

Punctul **2**- se adaugă **lit. d** cu următorul conţinut **–**  indicatori tehnici corelați cu țintele/obiectivele asumate la nivel național.

Punctul **4, -** se adaugă cu următorul conţinut – Părţile vor completa sau definitiva/ actualiza , după caz, anexele menționate mai sus ori de cate ori va fi necesar, cu respectarea prevederilor legale in vigoare.

**Art.20** Regulamentul serviciului de alimentare cu apă și de canalizare în unitățile administrative teritoriale, anexă la Contractul de delegare a gestiunii serviciilor publice de alimentare cu apă și de canalizare, prevăzut de art. 76 punctul 2 lit. a, se înlocuiește cu Regulamentul serviciului de alimentare cu apă și de canalizare în unitățile administrative teritoriale actualizat, conform anexei nr. 1.

**Art.21** Caietul de sarcini, anexă la Contractul de delegera a gestiunii serviciilor publice de alimentare cu apă și de canalizare, prevăzut de art. 76 punctul 1 lit. d, se înlocuiește cu Caietul de sarcini al serviciului de alimentare cu apa și de canalizare în aria de operare a Gospodărie Comunală S. A. – Operatorul Regional de apă și apă uzată din județul Covasna actualizat, conform anexei nr. 2.

**PARTEA 2 – DISPOZIŢII SPECIALE COMUNE**

**Art.22** Se modifică **Art. 9.5 Împărţirea Investiţiilor Între Unităţile Administrativ Teritoriale,** Litera a) după cum urmează: **“**Conform prioritizării din ultimul Masterplan aprobat de către Consiliul Județean Covasna și conform Strategiei de dezvoltare a serviciului de alimentare cu apă și de canalizare aprobată de A.D.I. AQUACOV”.

**Art. 23** Se modifică şi se completează **Art. 9.6** cu următorul conţinut:

“Pe durata prezentului contract, Operatorul va derula investițiile în domeniul public, aferente mijloacelor de retur, prevăzute în Planurile anuale de investiții aprobate. Aceste investiții vor fi corelate cu ultimul Masterpan aprobat, cu Strategia de dezvoltare a serviciului de alimentare cu apă și de canalizare aprobată de A.D.I. AQUACOV și cu Planul de afaceri aprobat.

Operatorul întocmeşte anual " Lista cu utilaje şi lucrări de investiţii în domeniul public, pe care o supune aprobării Autorităţii Delegante.

Părţile de comun acord pot modifica pe perioada derulării contractului „Lista anuală cu utilaje si lucrări de investiţii în domeniul public" în funcţie de necesităţi.

Stabilirea valorilor de finanţare se va face anual, odată cu aprobarea „Listei cu utilaje şi lucrări de investiţii în domeniul public".

**Art. 24** Se modifică şi se completează **Art. 12** **Zonele de dezvoltare armonizată industrială sau rezidentială** cu următorul conţinut:

Punctul 1**2.1** –Anterior dezvoltării oricărei noi zone de dezvoltare armonizată pentru care este necesară o cerere din partea a cel puțin 25 gospodării sau apartamente, părţile convin să colaboreze cu cel puţin 1 (un) an înainte de începutul prevăzut pentru furnizarea noilor servicii, în scopul de a permite integrarea acestor noi zone în Perimetrele de Distribuţie a Apei şi de Colectare a Apelor Uzate, conform unui plan stabilit prin acordul părţilor(Autoritatea delegantă, Operatorul, Dezvoltatorul imobiliar).

**Art. 25** Se modifică şi se completează **Art. 14**  **Achizitiile publice de lucrări şi executarea lucrărilor** cu următorul conţinut:

Punctul 1**4.2 lit.b** - Se modifică şi se completează : “să includă achizițiile publice de lucrări, aferente fiecărui sistem de alimentare cu apă sau sistem de canalizare, în planurile anuale de achiziții publice finale. Planul de achiziție – varianta finală aprobată - se transmite spre informare Autorității delegante.”

Punctul 1**4.4-** Se modifică : „ Înainte de semnarea oricărui contract în legătură cu un Bun de Retur şi a cărui valoare depăşeşte 1% (unu la sută) din cifra de afaceri a anului precedent, Operatorul va comunica proiectul de contract Autoritatea delegantă, în scop informativ.

**Art.26** Se modifică şi se completează **art. 23, Facturarea Lucrărilor finanţate de Utilizatori** din Dispoziţiile Speciale Comune ale Contractului de delegare a gestiunii serviciilor, după cum urmează:

Se adaugă Punctul **23.3** cu următorul conţinut: Lucrările de branşare/racordare finanţate de Utilizator, reprezintă conform prevederilor legale în vigoare , lucrările de la punctul de delimitare a instalaţiilor corespunzatoare aferente proprietăţii Utilizatorului.

**Art.27** Se modifică şi se completează **art. 25, Modificarea/ Ajustarea Preţurilor şi Tarifelor** din Dispoziţiile Speciale Comune ale Contractului de delegare a gestiunii serviciilor, după cum urmează:

Punctul **25.1** se modifică primul şi al doilea paragraf , după cum urmează, cu următorul conţinut:

Paragraf 1- Preţurile şi tarifele sunt fundamentate pe baza unui plan financiar, conform prevederilor legale in vigoare.

Pargaraf 2 - Operatorul va supune Autorităţii delegante spre aprobare, după caz, un plan financiar conform prevederilor leagale in vigoare.

Punctul **25.2** - Preţurile sau tarifele vor fi modificate/ajustate in conformitate cu prevederile legale in vigoare şi Dispozitiile Generale.

Punctul **25.3** se elimină.

Punctul **25.4 -** Se reaminteşte în mod expres că modificarea/ajustarea preţurilor şi tarifelor trebuie aplicată conform principiului egalităţii Utilizatorilor.

Punctul **25.6 -**Modificarea şi ajustarea preţurilor şi tarifelor se va face în

conformitate cu prevederile legale în vigoare si ale Dispoziţiilor Generale din contract.

**Art.28** Se modifică şi se completează **art. 26 Revizuirea la 5 ani** din Dispoziţiile Speciale Comune ale Contractului de delegare a gestiunii serviciilor, după cum urmează:

Punctul **26.3** – Prevederile pct. 26.1 si 26.2 de mai sus se vor aplica numai in masura in care nu sunt contradictorii art. 36 din Dispoziţii Generale sau prevederilor legale in vigoare.

**Art.29** Se modifică şi se completează **art. 47 Obligaţia de a consimţi la incheierea contractelor de branşare/racordare şi utilizare de servicii**din Dispoziţiile Speciale Comune ale Contractului de delegare a gestiunii serviciilor, după cum urmează:

Punctul **47.10-**  Prevederile pct. 47.1- 47.9 se aplica cu respectarea legislaţiei in vigoare privind finanțarea execuției branșamentului/ racordului care se asigură de operator, respectiv de utilizator, corespunzător punctului de delimitare a instalațiilor.

**PARTEA 3- DISPOZIŢII SPECIALE PARTEA DE APA**

**Art.30–** Se modifică şi se completează **art. 9 , Branşamentele**din Dispoziţiile Speciale partea de apa, ale Contractului de delegare a gestiunii serviciilor, după cum urmează:

Punctul **9.1** se modifică cu următorul conţinut: „ Un bransament deserveste de regulă un singur utilizator. În cazuri bine justificate și atunci când condițiile tehnice nu permit altă soluție se admite alimentarea mai multor utilizatori prin același branșament”.

Punctul **9.2** se modifică cu următorul conţinut: Branşamentele sunt montate de Operator. Branșamentul, până la contor, inclusiv căminul de branșament și contorul, aparțin rețelei publice de distribuție, indiferent de modul de finanțare a execuției. Finanțarea execuției branșamentului se asigură de operator, respectiv de utilizator, corespunzător punctului de delimitare a instalațiilor. Amplasamentul căminului de branșament se stabilește la punctul de delimitare al instalațiilor, de regulă la limita de proprietate a utilizatorului, cu respectarea regimului juridic al proprietății și numai în baza unei documentații avizate de operator.

Punctul **9.3** se modifică cu următorul conţinut: Branşamentele fac parte din bunurile încredinţate Operatorului de către Autoritatea delegantă. Toate Branşamentele sunt întreţinute, reparate pe cheltuiala sa.

Punctul **9.4** se modifică cu următorul conţinut: În interiorul Perimetrului de Distribuţie a Apei, Operatorul va executa toate Lucrările de Extindere necesare pentru noile Branşamente. Acele lucrări care nu sunt cuprinse în investiţiile contractuale vor fi finanţate de Operator/ Utilizator, dupa caz, cu respectarea prevederilor legale in vigoare.

Punctul **9.5** se modifică cu următorul conţinut: În afara Perimetrului de Distribuţie a Apei, Operatorul va executa Lucrările de Extindere sau de Consolidare necesare pentru noile Branşamente; acestea vor fi finanţate, de Operator/ Utilizator, dupa caz, cu respectarea prevederilor legale in vigoare.

**PARTEA 4- DISPOZITII SPECIALE PARTEA DE CANALIZARE**

**Art.31 –** Se modifică şi se completează **art. 8 , Racordurile**din Dispoziţiile Speciale partea de canalizare, ale Contractului de delegare a gestiunii serviciilor, după cum urmează:

Punctul **8.2** se modifică cu următorul conţinut: Racordurile sunt montate de Operator. Racordul de la cămin spre rețea, inclusiv căminul de racord, aparține rețelei publice de canalizare. Finanțarea execuției racordului, inclusiv caminul de record, se asigură de Operator, respectiv de Utilizator, corespunzător punctului de delimitare a instalațiilor. Delimitarea dintre instalațiile interioare de canalizare și rețeaua publică de canalizare se face prin/la căminul de racord, care este prima componentă a rețelei publice de canalizare, în sensul de curgere a apei uzate.

Punctul **8.3** se modifică cu următorul conţinut: Racordurile fac parte din bunurile încredinţate Operatorului de către Autoritatea delegantă. Toate Racordurile sunt intreţinute, reparate pe cheltuiala sa.

Punctul **8.4** se modifică cu următorul conţinut: În interiorul Perimetrului de Colectare a Apei Uzate, Operatorul va executa toate Lucrările de Extindere necesare pentru noile Racorduri. Aceste lucrări care nu sunt cuprinse în investiţiile contractuale vor fi finanţate, finanţate de Operator/ Utilizator, dupa caz, cu respectarea prevederilor legale in vigoare.

Punctul **8.5** se modifică cu următorul conţinut: În afara Perimetrului de Colectare a Apei Uzate, Operatorul va executa Lucrările de Extindere sau de Consolidare necesare pentru noile Racorduri; acestea vor fi finanţate, în condiţiile legii finanţate de Operator/ Utilizator, dupa caz, cu respectarea prevederilor legale in vigoare.

**Art. 32** Anexele nr. 1-2 fac parte integrantă din prezentul act adițional.

**Art.33** Restul prevederilor din Contractul de delegare a gestiunii serviciilor publice de alimentare cu apă şi de canalizare nr. 23/04.11.2009, amendat prin actele adiționale anterioare ( nr.1- nr.37) ale prezentului act adițional rămân neschimbate.

Prezentul act adiţional s-a încheiat azi.......................în 2 (două) exemplare originale, câte unul pentru fiecare parte contractantă.

**Partea 5**

**ASOCIAŢIA DE DEZVOLTARE GOSPODĂRIE COMUNALĂ S.A.**

**INTERCOMUNITARĂ „AQUACOV**

Preşedinte, Director general,